ยอดนักสืบจิ๋วโคนัน: ปริศนาภาพติดตามรณะ

เป็นภาพยนตร์แอนิเมชันลำดับที่ 28 ในชุดยอดนักสืบจิ๋วโคนันเดอะมูฟวี่ กำหนดเผยแพร่ในญี่ปุ่นตั้งแต่วันที่ 18 เมษายน พ.ศ. 2568 ภาพยนตร์แอนิเมชันผลิตโดย ทีเอ็มเอสเอ็นเตอร์เทนเมนต์ กำกับโดย คัทสึระ ชิเกฮาระ จากบทภาพยนตร์ของ ทาเคฮารุ ซากูไร
ภาพยนตร์เข้าฉายทุกโรงภาพยนตร์ในไทย วันที่ 24 เมษายน พ.ศ. 2568 ผู้จัดจำหน่ายในประเทศไทย ดรีม เอกซ์เพรส (เดกซ์) แต่มีรอบพิเศษที่เร็วที่สุดของภาพยนตร์โคนันที่ฉายในไทย ตั้งแต่วันที่ 19-23 เมษายน พ.ศ. 2568 เฉพาะที่โรงภาพยนตร์พารากอน ซีนีเพล็กซ์
ในฉบับภาษาไทย เฌอปราง อารีย์กุล ให้เสียงพากย์เป็น สึบุราอิ มาโดกะ และ กษิดิ์เดช ปลูกผล ให้เสียงพากย์เป็น ริคุโอะ ฮาเซเบะ

**นักพากย์เสียง**

**เพลงประกอบ**
 TWILIGHT
(สนธยา
) - King Gnu

**การโปรโมต**
ไฟล์:Detective Conan One-eyed Flashback premiere at Paragon Cineplex, Bangkok.jpg|thumb|การตกแต่งรอบปฐมทัศน์ของภาพยนตร์ที่โรงภาพยนตร์พารากอนซีนีเพล็กซ์ในสยามพารากอน
มีประกาศท้ายภาพยนตร์ ยอดนักสืบจิ๋วโคนัน: ปริศนาปราการ 5 แฉก ว่า ภาพยนตร์ยอดนักสืบจิ๋วโคนันลำดับที่ 28 ในปี 2025 ยอดนักสืบจิ๋วโคนัน: ปริศนาภาพติดตามรณะ จะมีตัวละครหลักเป็น โมโรฟุชิ ทาคาอากิ ยามาโตะ คันสึเกะ และ อุเอฮาระ ยูอิ แห่งกรมตำรวจนางาโนะ  และ โมริ โคโกโร่ โดยโคโกโร่ จะขึ้นเป็นตัวละครนำหลักในโคนัน ฉบับภาพยนตร์ในรอบ 20 ปี นับตั้งแต่ ยอดนักสืบจิ๋วโคนัน: ยุทธการเหนือห้วงทะเลลึก ปี 2005
ทาคาอากิ โมโรฟุชิ ฉายา โคเม นายตำรวจขงเบ้ง ขึ้นเป็นตัวละครนำสมทบในโคนันฉบับภาพยนตร์ครั้งแรก ในขณะที่ยามาโตะ คันสึเกะ เคยมีบทบาทสมทบร่วมกับหมวดอุเอฮาระ ยูอิ, หมวดทาคางิวาตารุ , หมวดซาโต้ มิวาโกะ  และ สารวัตรยามามูระ มิซาโอะ ตำรวจในจังหวัดใกล้เคียงใน ยอดนักสืบจิ๋วโคนัน: ปริศนานักล่าทรชนทมิฬ นับตั้งแต่ปี 2009
ภาพยนตร์เรื่องนี้ได้รับการประกาศเมื่อวันที่ 3 ธันวาคม 2024 ทีมงานของภาพยนตร์ก็ได้รับการเปิดเผยในวันเดียวกัน โดยมี ทัตสึยะ ชิเกฮาระ เป็นผู้กำกับ และ ทาเคฮารุ ซากูไร ซึ่งเคยเขียนบทภาพยนตร์ในซีรีส์ ยอดนักสืบจิ๋วโคนัน หลายเรื่องมาแล้ว รับผิดชอบการเขียนบทภาพยนตร์นี้

**การตอบรับ**

**รายได้บล็อกออฟฟิศ**
ในวันแรกของการออกฉาย ภาพยนตร์เรื่องนี้ดึงดูดผู้ชมได้ 690,000 คน และทำรายได้มากกว่า 1.05 พันล้านเยน สูงกว่าภาพยนตร์เรื่องก่อนถึง 109% ทำลายสถิติวันเปิดตัววันก่อนหน้าไปได้
ในช่วงสามวันนับตั้งแต่ออกฉายเมื่อวันที่ 18-20 เมษายน ภาพยนตร์เรื่องนี้ทำรายได้ไป 3,438,626,700 เยน และมีผู้ชม 2,314,690 คน ซึ่งตัวเลขดังกล่าวสูงกว่าภาพยนตร์เรื่องก่อนประมาณ 102 %วันที่ 18 มีผู้คน 697,355 คนได้ชมภาพยนตร์เรื่องนี้และทำรายได้ 1,058,422,300 เยน วันที่ 19 มีผู้ชมภาพยนตร์เรื่องนี้ 835,908 คน และทำรายได้บ็อกซ์ออฟฟิศไป 1,246,314,200 เยน และวันที่ 20 มีผู้ชมภาพยนตร์จำนวน 781,427 คน และทำรายได้บ็อกซ์ออฟฟิศไป 1,133,870,200 เยน

**สิ่งสืบเนื่อง**
มีประกาศท้ายภาพยนตร์ว่า ภาพยนตร์ยอดนักสืบจิ๋วโคนันลำดับที่ 29 ในปี 2026 ยอดนักสืบจิ๋วโคนัน: ปริศนาเทพีโจรสลัด จะมีตัวละครหลัก ฮางิวาระ จิฮายะ ผู้ช่วยผู้ตรวจการจราจร และ สารวัตรโยโกะมิโซะ จูโกะ แห่งกรมตำรวจคานางาวะ และ โมริ รัน โดยรัน นางเอกของเรื่อง จะขึ้นเป็นตัวละครนำหลักในโคนันฉบับภาพยนตร์ ในรอบ 19 ปี นับตั้งแต่ ยอดนักสืบจิ๋วโคนัน: ปริศนามหาขุมทรัพย์โจรสลัด ปี 2007 ซึ่งถือเป็นการเฉลิมฉลองครบรอบ 30 ปี ยอดนักสืบจิ๋วโคนันฉบับภาพยนตร์และฉบับทีวีแอนิเมชั่น

**อ้างอิง**
หมวดหมู่:ภาพยนตร์ญี่ปุ่นที่ออกฉายในปี พ.ศ. 2568
หมวดหมู่:ภาพยนตร์อนิเมะที่ออกฉายในปี พ.ศ. 2568
หมวดหมู่:ยอดนักสืบจิ๋วโคนันฉบับภาพยนตร์
หมวดหมู่:ทีเอ็มเอสเอ็นเตอร์เทนเมนต์
หมวดหมู่:ภาพยนตร์แอนิเมชันของโทโฮ
หมวดหมู่:ภาพยนตร์ของนิปปงทีวี
หมวดหมู่:ภาพยนตร์อนิเมะที่มีผลต่อเนื้อเรื่องหลัก
หมวดหมู่:ภาพยนตร์ที่มีฉากในจังหวัดนางาโนะ